钦定古今图书集成/明伦汇编/家范典/第004卷 > 《陈尧佐宋庠传论》宋·史
## 钦定古今图书集成/明伦汇编/家范典/第004卷 > 《陈尧佐宋庠传论》宋·史

咸平、天圣间，父子兄弟以功名著闻于时者，于陈尧
佐、宋庠见之。省华声闻，由诸子而益著。尧佐相业虽
不多见，世以宽厚长者称之。尧叟出典方州，入为侍从，课布帛，修马政，减冗官，有足称者。庠明练故实，文
藻虽不逮祁，孤风雅操，过祁远矣。君子以为“陈之家
法，宋之友爱，有宋以来不多见也。”呜呼贤哉！